Eva Hellas

Eva Maria Hellas, myöhemmin Lindberg (12. heinäkuuta 1933 – 14. joulukuuta 2016) oli vuoden 1952 Miss Suomi. Hänet valittiin Miss Suomeksi Messuhallissa vuoden 1951 syksyllä. Osallistujia oli kahdeksantoista. Selostajan sanojen mukaan ”mitään täydellistä kaunotarta ei kilpailijoiden joukossa vieläkään ollut, vaikka yleistaso olikin huomattavasti kohonnut edellisvuotisesta”. Valinta taas oli ”tuomariston kompromissi ja yllätys katsojille”. Ehdokkaat eivät esiintyneet uimapuvuissa suurelle yleisölle, vaan ainoastaan tuomaristolle, valokuvaajille ja elokuvaajille. Ilmeisesti tämä johtui Miss Suomi -kisojen moraalia koskevasta arvostelusta.

Hellas esiintyi elokuvissa Se alkoi sateessa (1953), Hilja – maitotyttö (1953) ja Sininen viikko (1954).

Lähteet 
 Yle – Elävä arkisto

Viitteet

Miss Suomi -kilpailun voittajat
Suomalaiset elokuvanäyttelijät
Vuonna 1933 syntyneet
Vuonna 2016 kuolleet